CELEX: 32017R0636
Language: hr
Date: 2017-03-30 00:00:00
Title: Provedbena uredba Komisije (EU) 2017/636 оd 30. ožujka 2017. o razvrstavanju određene robe u kombiniranu nomenklaturu

5.4.2017   
               
               
                  HR
               
               
                  Službeni list Europske unije
               
               
                  L 91/4
               
            PROVEDBENA UREDBA KOMISIJE (EU) 2017/636
      оd 30. ožujka 2017.
      o razvrstavanju određene robe u kombiniranu nomenklaturu
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
      budući da:
      
                  (1)
               
               
                  Radi osiguravanja jedinstvene primjene kombinirane nomenklature koja je priložena Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.
               
            
                  (2)
               
               
                  Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela te koja je utvrđena posebnim odredbama Unije radi primjene tarifnih i drugih mjera povezanih s trgovinom robom.
               
            
                  (3)
               
               
                  U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).
               
            
                  (4)
               
               
                  Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.
               
            
                  (5)
               
               
                  Mjere predviđene u ovoj Uredbi u skladu su s mišljenjem Odbora za carinski zakonik,
               
            DONIJELA JE OVU UREDBU:
      Članak 1.
      Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
      Članak 2.
      U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.
      Članak 3.
      Ova Uredba stupa na snagu dvadesetog dana od dana objave u Službenom listu Europske unije.
      
         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 30. ožujka 2017.
         
            
               Za Komisiju,
            
            
               u ime predsjednika,
            
            Stephen QUEST
            
               Glavni direktor
            
            
               Glavna uprava za oporezivanje i carinsku uniju
            
         
      
      
         (1)  SL L 269, 10.10.2013., str. 1.
      
      
         (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1).
      
         PRILOG
         
                     Opis robe
                  
                  
                     Razvrstavanje (oznaka KN)
                  
                  
                     Obrazloženje
                  
               
                     (1)
                  
                  
                     (2)
                  
                  
                     (3)
                  
               
                     Par kopči namijenjenih upotrebi kao mehanizam za blokiranje za sigurnosne pojaseve. Svaka se kopča sastoji od metalnog blokirnog mehanizma, plastičnog kućišta, tekstilnog remena, metalnih spojnih elemenata i električnog senzora koji stvara zvučni signal kad bi sigurnosni pojasevi trebali biti pričvršćeni, a nisu.
                     U ukupnom sastavu proizvoda prema masenom udjelu karbonski čelik predstavlja 56 %, plastične mase 21 %, tekstil 13 % te ostali materijali 10 %.
                     Proizvod je sastavni dio sklopa sigurnosnog pojasa koji se upotrebljava, na primjer, za sjedala motornih vozila.
                     Vidjeti sliku (*1).
                  
                  
                     8308 90 00 
                  
                  
                     Razvrstavanje se temelji na općim pravilima 1, 3(b), 4 i 6 za tumačenje Kombinirane nomenklature, napomeni 3 uz Odsjek XV i nazivima oznaka KN 8308  i 8308 90 00 .
                     Proizvod ima objektivne značajke kopče jer djeluje kao blokirni mehanizam.
                     Razvrstavanje proizvoda u tarifni broj 8301  kao brave od običnih kovina isključeno je jer proizvod nije ni sklop za učvršćenje koji se otvara i zatvara ključem ni kombinacija slova ili brojki ni električna brava (vidjeti također Objašnjenja Harmoniziranog sustava uz tarifni broj 8301 ).
                     Razvrstavanje u tarifni broj 8302  kao okov, pribor i slični proizvodi prikladni za karoserije isključeno je jer proizvod nije dio trupa vozila, nego dio sklopa sigurnosnog pojasa.
                     Razvrstavanje u tarifni broj 8708  kao dio sigurnosnog pojasa također je isključeno jer taj tarifni broj obuhvaća samo sigurnosne pojaseve za vozila iz tarifnih brojeva od 8701  do 8705 , ali ne i njihove dijelove.
                     Razvrstavanje proizvoda u tarifni broj 8708 21  kao necjeloviti sigurnosni pojasevi također je isključeno jer proizvod predstavlja samo jedan od elemenata cjelovitog sigurnosnog pojasa (koji se sastoji od pet glavnih dijelova: kopči, uvlačnika, sidrišta, remena i pričvrsnih dijelova) i stoga nema, kako je podnesen, bitne osobine cjelovitog ili dovršenog proizvoda.
                     Proizvod, koji se na temelju svojih objektivnih svojstava i značajki ne može razvrstati u određeno poglavlje, prema svojim objektivnim svojstvima i značajkama ipak je najsličniji kopčama iz tarifnog broja 8308 . Proizvod se stoga razvrstava u oznaku KN 8308 90 00  kao kopče od običnih kovina.
                  
               
            
         
            (*1)  Slika je samo informativne naravi.